Domenico Alberti

Domenico Alberti (1710–1740) var en italiensk sanger, cembalist og  komponist fra senbarokken, som i dag er mest kjent som opphavet til musikkbegrepet «alberti-bass».

Domenico Alberti studerte sang med Antonio Biffi og komposisjon med Antonio Lotti. 

Alberti var i sin samtid framfor alt kjent som sanger, og akkompagnerte ofte seg selv på cembalo. I 1736 var han venetiansk utsending til Spania, der han blant annet imponerte den kjente kastratsangeren Farinelli. 

Alberti skrev flere serenader etter librettoer av Pietro Metastasio, en rekke arier og rundt 36 sonater for cembalo, hvorav 14 er bevart. I sonatene anvendte han stort sett en teknikk som har fått navnet alberti-bass: gjentatte arpeggier der de enkelte tonene i akkordene vanligvis slås i rekkefølgen dypeste, høyeste, midterste, høyeste tone.Oppslagsordet «Albertibas» i Musikipedias Fagordbog Som komponist regnes Alberti i dag som relativt ubetydelig, men mange komponister plukket opp ideen med alberti-bass, og teknikken ble et viktig element i klassisismen.

Eksempel på albertibass i Mozarts Pianosonate, K 545):
mini|upright=1.6|center

 Referanser 

Kilder 


 Eksterne lenker 


Kategori:Italienske komponister
Kategori:Operakomponister
Kategori:Barokkomponister
Kategori:Klassisistiske komponister
Kategori:Venezianske ambassadører
Kategori:Ambassadører til Spania
Kategori:Personer fra Venezia